recursal/SuperWikiNEXT-32B huggingface dataset:
**Ջաֆար Գաֆար օղլու Ջաբարլի** (ադրբ.՝ Cəfər Qafar oğlu Cabbarlı, մարտի 20, 1899(1899-03-20), Խըզի, Ղուբայի գավառ, Բաքվի նահանգ, Ռուսական կայսրություն - դեկտեմբերի 31, 1934(1934-12-31), Բաքու, ԽՍՀՄ), ադրբեջանցի խորհրդային գրող։ Ադրբեջանական խորհրդային դրամատուրգիայի և ադրբեջանական դրամատուրգիայում սոցիալիստական ռեալիզմի հիմնադիրը։ Ադրբեջանական ԽՍՀ արվեստի վաստակավոր գործիչ (1933)։

Կենսագրություն
--------------

Ավարտել է Ադրբեջանի համալսարանը (1929 թ.)։ Վաղ շրջանի երգիծական բանաստեղծությունները, պատմվածքներն ու պիեսները արծարծում են սոցիալական անհավասարության, կանանց իրավազրկության, հետամնացության հարցեր։ «Այդըն», «Օքտայ էլօղլու» (1922-1923) պիեսներում Ջաբարլը մերկացրել է ադրբեջանական բուրժուազիայի այսպես կոչված՝ հետադիմական բնույթը։ «Հրո հարսը» (1928) դրաման ուղղված է կրոնական մոլեռանդության և ֆեոդալական ճնշման դեմ, «Սևիլ» (1928, համանուն կինոնկար՝ 1928,1970) պիեսը նվիրված է հեղափոխությունից հետո կնոջ ազատագրության հարցին։

Ստեղծագործություններ
--------------------

Հայաստանում, Վրաստանում և Ղարաբաղում կատարած շրջագայության տպավորության տակ գրել է «1905 թվականին» (1931) պիեսը։ Ջաբարլու ստեղծագործության հիմնական թեման արդիականությունն է, սոցիալիստական գաղափարախոսությունը։ Ադրբեջանական գրականության մեջ առաջինը նա է ստեղծել նոր կյանք կերտող դրական հերոսների ռեալիստական կերպարներ։ «Ալմաս» (1931) և «Ցաշար» (1932) պիեսներում արտացոլված է կոլեկտիվացման տարիների դասակարգային սուր պայքարը գյուղում։ «Շրջադարձ» պիեսում (1932) Ջաբարլին անդրադարձել է սոցիալիստական արվեստի հարցերին։ Նպաստել է ադրբեջանակա խորհրդային թատրոնի զարգացմանը, հանդես եկել նաև որպես ռեժիսոր։ Զաբարլի ստեղծագործական կապերի մեջ է եղել հայ մշակույթի գործիչների հետ։ Նրա շատ պիեսներ բեմադրվել են Անդրկովկասի Ջաբարլի Միջին Ասիայի հայկական թատրոններում։

Երևանի Գ․ Սունդուկյանի անվան (1954-1955 թթ.) և Լենինականի Մռավյանի անվան (1937-1958 թթ.) դրամատիկական թատրոնները ներկայացրել են «1905 թվականին» պիեսը։ Հեղինակ է Ռ․ Գլիերի «Շահսանամ» օպերայի լիբրետոյի և շատ կինոսցենարների։ Ադրբեջաներեն է թարգմանել․ Լ․ Տոլստոյի, Մ․ Գորկու, Ու․ Շեքսպիրի, Ֆ․ Շիլլերի և ուրիշների երկերից։ Ջաբարլի անունն են կրում «Ազերբայջանֆիլմ»-ը, Կիրովաբադի և Երևանի ադրբեջանական թատրոնները։

Հիշատակ
-------

* ՆամականիշՆամականիշ

Ծանոթագրություններ
------------------

* Տեսաձայնային նյութեր Վիքիպահեստում

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · ԿինոՊոիսկ · Find A Grave |
|  |
| 

|  Չափորոշչային վերահսկողություն |
| --- |
|  |
| BNF: 164480609 · GND: 128575824 · ISNI: 0000000027526556 · LCCN: n86868755 · NUKAT: n2014077630 · VIAF: 67522288 · WorldCat VIAF: 67522288 |

 |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից։*  |
**Ադամ Էլիոթ** (հունվարի 2, 1972(1972-01-02), Berwick), ռեժիսոր, սցենարիստ, պրոդյուսեր, նկարիչ։

Կենսագրություն
--------------

Ծնվել է 1972 թվականի հունվարի 2-ին Ավստրալիայի հարավում և իր կյանքի ընթացքում նկարահանել է 8 պատկեր։ Աշխատել է մուլտֆիլմ, դրամա, կարճամետրաժ ֆիլմ ժանրերում։ Ամենահայտնիներից է 2009 թվականի «Մերին և Մաքսը» պատկերը։ Ադամի մուլտֆիլմները լի են արտասովոր նրբություններով, իսկ դրանցում պատմված պատմությունները ստիպում են մտածել։ Ծնվել է ոչ շատ հարուստ ընտանիքում և մանկուց սկսել է զբաղվել լուսանկարչությամբ և գրականությամբ։

Ստեղծագործություն
-----------------

1996 թվականին գերազանց ավարտել է Վիկտորիայի արվեստի քոլեջը և ստեղծել է իր առաջին կարճամետրաժ ֆիլմը՝ «Հորեղբայրը»՝ որոշելով իր հետագա աշխատանքների ոճը։ Դրանում նա հիշել է իր հորեղբորը՝ մի քիչ տարօրինակ, բայց բարեսիրտ մարդու։ Այնուամենայնիվ, մուլտֆիլմի հորեղբայրը հավաքական կերպար է՝ հիմնված Ադամի՝ իր ութ հորեղբայրների մասին ունեցած հիշողությունների վրա։ Այս պատկերը ներառվել է կիսակենսագրական եռերգությունում («Հորեղբայրը» (1996) և «Եղբայրը» (1999)), որը վաստակել է ավելի քան 50 մրցանակ տարբեր փառատոններում։ Իրադարձությունների արժանահավատության վերաբերյալ Ադամ Էլիոթն ասել է, որ «ճշմարտությունը չպետք է խանգարի լավ պատմությանը»։ Ապա լույս է տեսել նկարչի մեկ այլ ստեղծագործություն՝ «Հարվի Քրամպետ»ը, որը 2003 թվականին արժանացել է «Օսկար» մրցանակի, իսկ վեց տարի անց հայտնվել է նրա ամենահայտնի պատկերը՝ «Մերին և Մաքսը»։

Ֆիլմագրություն
--------------

* «Հորեղբայրը» (1996)
* «Զարմիկը» (1998)
* «Եղբայրը»(1999)
* «Հարվի Քրամպետ» (2003)
* «Մերին և Մաքսը» (2009)

Ծանոթագրություններ
------------------

* Տեսաձայնային նյութեր Վիքիպահեստում

1. 1 2 3  Elliot, Adam // Who's Who in Animated Cartoon: An International Guide to Film and Television's Award-Winning and Legendary Animators — NY: Hal Leonard LLC, 2006. — ISBN 978-1-55783-671-7
2. 1 2  filmportal.de — 2005.
3. 1 2  Freebase տվյալների վերբեռնում — Google.
4. ↑  Адам Эллиот и его необычные мультики — Мультинатор

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Filmportal · Internet Movie Database · ԿինոՊոիսկ |
|  |
| 

|  Չափորոշչային վերահսկողություն |
| --- |
|  |
| BIBSYS: 9011848 · BNE: XX4876769 · BNF: 156995578 · CONOR: 177852771 · GND: 139469044 · ISNI: 0000000079694690 · LCCN: no2004059685 · NKC: xx0157879 · NTA: 267557957 · NUKAT: n2011077533 · SUDOC: 114658315 · VIAF: 2179585 · WorldCat VIAF: 2179585 |

 |

 |
**Ժորժ «Բադի» Գայ** (անգլ.՝ George «Buddy» Guy, հուլիսի 30, 1936(1936-07-30), Լետսուորս, Պուանտ Կուպ շրջան, Լուիզիանա, ԱՄՆ), ամերիկյան բլյուզ երաժիշտ, 5 անգամ պարգևատրվել է «Գրեմմի» մրցանակով։

Կենսագրություն
--------------

Բադի Գայը սկսել է կիթառ նվագել 13 տարեկանից։ 1950-ականների սկզբում նա տեղափոխվել է Բատոն-Ռուժ, որտեղ տեղի երաժիշտների հետ հանդես էր գալիս խմբերով։ Սկսնակ երաժիշտը շատ ամաչկոտ էր, ինչի պատճառով հաճախ ելույթ էր ունենում հանդիսատեսին մեջքով կանգնած, սակայն դա չխանգարեց նրան ձեռք բերել իր սեփական զգալի ռեպերտուարը։ 1957 թվականին Գայը տեղափոխվում է Չիկագո, որտեղ նրան իր հովանավորության տակ է վերցնում հայտնի երաժիշտ Մադի Ուոթերսը։
Ոչ մեծ ձայնագրման ընկերությունում 2 սինգլ ձայնագրելուց հետո Գայը սկյսում է աշխատել Chess Records-ի հետ, որի արդյունքում 1967 թվականին լույս է տեսնում I Left My Blues in San Francisco ալբոմը։ Գայը, որպես սեսիային երաժիշտ ելույթ էր ունենում բլյուզի այնպիսի «լուսատուների» մոտ, ինչպիսիք են Մադի Ուոթերսը, Հոուլին Վուլֆը, Լիթլ Ուոլտերը և Կոկո Թեյլորը։ 1960 թվականին ձևավորվում է նրա դուետը Ջունիոր Ուելլսի հետ։ Երաժիշտների աշխատանքի արդյունքում մի քանի ալբոմ է ձայնագրվում։

60-ական թվականների վերջում բյլուզի ժողովրդականությունը սկսում է կայուն կերպով իջնել։ Բադի Գայը ստիպված էր այլ ճանապարհներով գումար վաստակել։ Սակայն 1980-ականներին բլյուզի նկատմամբ հետաքրքրության նոր ալիք է սկսվում և Գայի կարիերան հասնում է գագաթնակետին։ Նա մասնակցում է Էրիկ Կլեպտոնի համերգներին, իսկ 1991 թվականին ձայնագրված Silvertone լեյբլի Damn Right ալբոմի I’ve Got the Blues-ը «Գրեմմի» է բերում։ Հետագայում նա ևս չորս անգամ պարգևատրվում է այդ մրցանակով։

2003 թվականին արժանանում է ԱՄՆ արվեստի բնագավառի Ազգային մեդալի։
2005 թվականին Բադի Գայի անունը մտնում է Ռոք՛ն՛ռոլլի փառքի սրահ։ Rolling Stone ամսագիրը ներգրավել է նրան աշխարհի 100 լավագույն կիթառիստներ ցանկում, որտեղ Գայը 23-րդ հորիզոնականում է։ Գայը սեփական բլյուզ ակումբ ունի Չիկագոյում։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Internet Movie Database — 1990.
2. 1 2  Encyclopædia Britannica
3. 1 2 3  Montreux Jazz Festival Database

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · MySpace · Թվիթթեր |
|  |
| Ֆոտո, վիդեո և աուդիո | Apple Music · Deezer · Ինստագրամ · Last.fm · Spotify · Յանդեքս երաժշտություն |
|  |
| Թեմատիկ կայքեր | Allmusic · ČSFD · Discogs · Internet Movie Database · MusicBrainz · Rate Your Music · Rotten Tomatoes |
|  |
| Բառարաններ և հանրագիտարաններ | Բրիտանիկա · Լարուսի · Մեծ նորվեգական · Notable Names Database · Universalis |
|  |
| 

|  Չափորոշչային վերահսկողություն |
| --- |
|  |
| BNF: 13894851w · CiNii: DA06989165 · GND: 119235544 · GTAA: 105365 · ICCU: DDSV188360 · ISNI: 0000000368586872, 0000000114435740 · LCCN: n81112000 · NDL: 00513655 · NKC: xx0023992 · NTA: 074623796 · NUKAT: n2013011257 · SUDOC: 139921737 · VIAF: 49408176 · WorldCat VIAF: 49408176 |

 |

 |
Unit circleՄիավոր շրջանագիծ։ *t* փոփոխականը անկայն չափն է։
Մաթեմատիկայում **միավոր շրջանագիծը** շրջանագիծ է, որի շառավիղը հավասար է 1-ի։ Հաճախ՝ հատկապես եռանկյունաչափությունում, միավոր շրջանագիծը ունի միավոր շառավիղ և շրջանագծի կենտրոնը գտնվում է կոորդինատների համակարգի սկզբնակետում՝ (0, 0)-ում։ Տոպոլոգիայում այն հաճախ նշանակվում է *S*1-ով, քանի որ այն մեկ չափանի միավոր հիպերսֆերա է։

Եթե (*x*, *y*) կետը գտնվում է շրջանագծի վրա, ապա {\displaystyle x} և {\displaystyle y} կետերը 1 ներքնաձգով ուղղանկյուն եռանկյան կողերի երկարություններին են հավասար։ Հետևաբար, ըստ Պյութագորասի թեորեմի ճիշտ է հետևալ հավասարումը.


x

2

+

y

2

=
1

{\displaystyle x^{2}+y^{2}=1}

{\displaystyle x^{2}+y^{2}=1}
Քանի որ *x*2 = (−*x*)2 կամայական *x*-ի համար և քանի որ *x* կամ *y* առանցքների նկատմամբ միավոր շրջանագծի կամայական կետի արտացոլումը գտնվում է միավոր շրջանագծի վրա, հետևաբար այս հավասարումը ճիշտ է շրջանագծի կամայական (*x*, *y*) կետի համար, ոչ թե միայն առաջին քառորդի կետերի համար։

Միավոր շրջանագծի ներքին մասը կոչվում է միավոր շրջան, իսկ միավոր շրջանի և միավոր շրջանագծի միավորումը՝ փակ միավոր շրջան։

Կոմպլեքս հարթությունում
-----------------------

Կոմպլեքս հարթությունում միավոր մոդուլ ունեցող թվերը շոչվում են միավոր կոմպլեքս թվեր։ Սա այն z կոմպլեքս թվերի բազմությունն է, որոնց համար տեղի ունի {\displaystyle |z|=1}։ Եթե կոմպլեքս թիվը ներկայացնենք իրական և կեղծ մասերով ({\displaystyle z=x+iy,}), ապա կստանանք {\displaystyle |z|^{2}=z{\bar {z}}=x^{2}+y^{2}=1}։

Կոմպլեքս միավոր շրջանագիծը կարելի է նաև ներկայացնել դրական իրական առանցքի հետ կազմած {\displaystyle \theta } անկյամբ։ Այս դեպքում ստացվում է {\displaystyle z=e^{i\theta }=\cos \theta +i\sin \theta } ցուցչային ֆունկցիան (տես Էյլերի բանաձև)։

Կոմպլեքս բազմապատկման գործողությամբ միավոր կոմպլեքս թվերը խումբ են և կոչվում են *շրջանագծային խումբ*, որը հաճախ նշանակվում է {\displaystyle \mathbb {T} }-ով։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Weisstein, Eric W. «Unit Circle». *mathworld.wolfram.com* (անգլերեն). Վերցված է 2020 թ․ մայիսի 5-ին.
2. 1 2  Weisstein, Eric W. «Hypersphere». *mathworld.wolfram.com* (անգլերեն). Վերցված է 2020 թ․ մայիսի 6-ին.
**Սրապիոն Հեքիմյան** (օգոստոսի 16, 1832(1832-08-16), Կոստանդնուպոլիս - մարտի 7, 1892(1892-03-07), Կոստանդնուպոլիս), հայ դրամատուրգ, թատերական-մշակութային գործիչ։

Կենսագրություն
--------------

Սովորել է ծննդավայրի Մխիթարյանների տարրական դպրոցում, Վենետիկի Մուրատ-Ռափայելյան վարժարանում, հմտացել եվրոպական մի շարք լեզուների մեջ։ Հեքիմյանի ստեղծագործություններից են «Արտաշես և Սաթենիկ» (1848), «Հարմակ և Աշխեն» (1850), «Վահրամ», «Սմբատ Ա» դրամաները։ 1856 թվականին Հեքիմյան հաստատվել է Կոստանդնուպոլիսում, հիմնել պոլսահայ առաջին պրոֆեսիոնալ թատրոնը, որը ներկայացումներ է տվել հայերեն, թուրքերեն, իտալերեն։ Գլխավոր դերերը կատարել է ինքը։ Այս թատրոնի համար էլ Հեքիմյանը գրել է «Մամվել» պատմական ողբերգությունը, որը երկար տարիներ ներկայացվել է արևմտահայ և արևելահայ բեմերում (պիեսում խաղացել են Պ. Ադամյանը, Գ. Չմշկյանը, Հ. Աբելյանը)։ Հեքիմյանը նաև ինքնուրույն ու թարգմանական բանաստեղծություններով, գրականությանն ու թատրոնին նվիրված հոդվածներով հանդես է եկել «Բազմավեպ», «Երկրագունդ», «Ծաղիկ», «Մասիս», «Մուսայք. Մասյաց» և այլ պարբերականներում։

Մատենագիտություն
----------------

* Կինն Զարմայրա (պոեմ)։ Բանասէր, 1851, № 4:
* Տաղք, քերթուածք եւ թատրերգութիւնք, Կոստանդնուպոլիս, 1857

Ծանոթագրություններ
------------------

* Տեքստեր Վիքիդարանում

1. 1 2 3 4 5 6 7 8 9  Հայկական սովետական հանրագիտարան (հայ.) / Վ. Համբարձումյան, Կ. Խուդավերդյան — Հայկական հանրագիտարան հրատարակչություն, 1974.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Հայազգ · AV Production |
|  |
| Չափորոշչային վերահսկողություն | ՀԳՀԳ: 17074 |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 6, էջ 385)։*  |
Վոևոդինայի հունգարացիները ազգային տարազով
**Հունգարացիները Սերբիայում**, Սերբիայի Հանրապետության ազգային խոշոր փոքրամասնություններից մեկը։

Թվակազմ
-------

Մարդկանց ընդհանուր թիվը կազմում է 293 299 մարդ, կամ երկրի բնակչության 3,9 % (ըստ 2002 թվականի մարդահամարի տվյալների)։ Այն համարվում է սփյուռքում գտնվող հունգարացիների մեծությամբ 5-րդ գաղթօջախը։ Թվակազմով այն զիջում է միայն ԱՄՆ-ի, Ռումինիայի, Սլովակիայի և Կանադայի օջախներին։ Հաշվի առնելով, որ ԱՄՆ-ի և Կանադայի հունգարացիները ցրված են տարաբնակեցված և մեծ մասամբ ձուլված են, սերբական հունգարացիները փաստացի համարվում են հունգարական գաղթօջախներից մեծությամբ և նշանակությամբ երրորդը աշխարհում, թեպետ նրանց թիվը անշեղորեն ընկնում է։

Ժամանակակից Սերբիայում հունգարացիները խտացած են հյուսիսային Վոևոդինա ինքնավար մարզում, տարածքում, որն անմիջականորեն սահմանակցում է Հունգարիային, այդ իսկ պատճառով ավելի ճիշտ է այ դիտարկել որպես հունգարական իրրեդենտ, այլ ոչ թե սփռյուռք։

Մինչև 1920 թվականը հունգարացիները գերմանական փոքրամասնության հետ զբաղեցրել են երկար ժամանակ Ավստրո-Հունգարիայի իշխանության տակ գտնվող Վոևոդինայի ազգային փոքրամասնությունների աստիճանակարգի ամենաբարձր հորիզոնականները։ Վոևոդինայի ինստիտուցիոնալ հունգարականացումը հանգեցրել է նրան, որ հունգարացիների մասը և թվաքանակն սկսել է աճել երկրի այլ շրջաններից հունգարացիների արտահոսքի, ինչպես նաև տեղի սերբերի և գերմանացիների ձուլման պատճառով։ 1910 թվականի մարդաքանակի արդյունքներով սերբերը կազմել են Վոևոդինայի բնակչության ընդամենը 33,8 %, հունգարացիները՝ 28,2 %, գերմանացիները՝ 21,4 %։ 1920 թվականից հետո (Տրիանոնի հաշտության պայմանագիր) հունգարացիները ակտիվորեն արտագաղթել են երկրից, ծնելիությունն ընկել է, իսկ ձուլումն այլ ազգերի հետ դադարել է։

Երկրորդ համաշխարհային պատերազմից անմիջապես հետո հունգարացիների թիվը Սերբիայում բավականին նշանակալի էր։ 1948 թվականի մարդահամարի տվյալներով Սերբիայում ապրում էին 433,7 հազար հունգարացիներ (Վոևոդինայում՝ 428,9 հազար)։

1991-ից 2011 թվականների ընթացքում Սերբիայում հունգարացիների թիվը 340,8 հազարից կրճատվել է 253,899 մարդու, այսինքն մոտ 87 հազար մարդով (կամ 27 %-ով)։ Նրանց մասնաբաժինը Վոևոդինայի բնակչության կազմում այդ տարիներին 16,9 %-ից իջել է 13,0 %-ի։

Հունգարացիները Սերբիայում իրենց վրա զգում են սերբական մշակույթի և լեզվի մեծ ազդեցությունը։ Նրանց ոչ պաշտոնական մայրաքաղաքը համարվում է Սուբոտնիցա քաղաքը, որտեղ նրանք կազմում են բնակչության 38 %-ը։

### Հունգարական փոքրամասնության ազգային խորհուրդ

2014 թվականի հոկտեմբերին տեղի են ունեցել հունգարական փոքրամասնության ազգային խորհրդի ընտրություններ։

Հայտնի անձինք
-------------

* Զոլտան Դանի՝ ՀՕՊ զորքերի հունգարացի գնդապետ։
* Ալբերտ Նադ՝ հարավսլավացի ֆուտբոլիստ։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Буквич Р. Региональная проблема социалистической Югославии в 1945—1991 гг. // Вестник Мордовского университета. — 2014. — № 3. — С. 132
2. ↑  Архива - Избори за чланове националних савета националних мањина 2014. - Мађарски

Արտաքին հղումներ
----------------

* Հունգարացի բնակչությունը Վոևոդինայի տարածքում 1880-ից 1991 թվականների ընթացքում
* Արխիվացված 2011-07-28 Wayback Machine
**Սողոմոնի թանգարան** (ալբ․՝ Muzeu Solomon), թանգարան Ալբանիայի Բերատ քաղաքում, որը նվիրված է Ալբանիայի հրեական համայնքի պատմությանը։

Պատմություն
-----------

Թանգարանը բացվել է 2018 թվականին՝ պրոֆեսոր Սայմոն Վրուշոյի կողմից, որն այն ղեկավարում էր սեփական թոշակով և փոքր նվիրատվություններով։ Վրուշոյի մահից հետո թանգարանը եղել է փակման եզրին։ Ֆրանս-ալբանացի գործարար Գազմենդ Տոսկան, կարդալով թանգարանի և նրա հնարավոր ճակատագրի մասին, հոգացել է թանգարանը քաղաքի ավելի մեծ վայր տեղափոխելու ծախսերը։ Տեղափոխությունը տեղի է ունեցել 2019 թվականի սեպտեմբերի 29-ին։ Թանգարանն իր նմանների մեջ եզակի է այն պատմություններով, թե ինչպես են ալբանացիները, պահպանելով ազգային ինքնագիտակցության ու ազգային բնութագրի հիմնական հասկացություններից մեկը՝ Բեսան, Հոլոքոստից փրկել են գրեթե 2000 հրեաների։

Հավաքածու
---------

Թանգարանում պահվում են փաստաթղթեր, լուսանկարներ և իրեր, որոնք պատկանել են հրեական համայնքին, որը 16-րդ դարում, փախչելով ինկվիզիցիայից, Իսպանիայից ժամանել է Բերատ։ Ալբանիան նացիստների կողմից գրավված միակ տարածքն է, որի հրեական բնակչությունը Երկրորդ համաշխարհային պատերազմի ընթացքում ավելացել է։ Թանգարանի ներկայիս տնօրենն է Անգիլինա Վրուշոն՝ Սայմոն Վրուշոյի այրին։

Ծանոթագրություններ
------------------

1. ↑
2. ↑  Albania’s endangered Jewish museum celebrates ‘rebirth’. The Times of Israel
3. ↑  Albania's endangered Jewish museum reopens. France24
4. ↑  Albania's endangered Jewish museum reopens. Yahoo! News
5. ↑  Last Jewish history museum survives in Albania. The Jerusalem Post
6. ↑  The Promise: Why Albanians Saved So Many Jews During World War II. Radio Free Europe
7. ↑  «Единственный музей еврейской истории в Албании на грани закрытия». *Лехаим*. 2019 թ․ մարտի 10. Վերցված է 2021 թ․ մայիսի 13-ին.
8. ↑  «Albania's endangered Jewish museum celebrates 'rebirth'». *www.timesofisrael.com*.
9. ↑  Last Jewish history museum survives in Albania. European Jewish Congress
**Դոլոմանյան նրբանցք** (ռուս.՝ Доломановский переулок), փողոց ՌուսաստանիԴոնի Ռոստով քաղաքում, որը գտնվում է Լենինյան շրջանում։

Պատմություն
-----------

Նրբանցքի անվանումը կապված է քաղաքի պատմության հետ։ 1749 թվականին այստեղ ստեղծվել է Տեմեռնիկյան մաքսակետը, իսկ 12 տարի անց սկսվել է Սուրբ Դիմիտրի Ռոստովցու ամրոցի շինարարությունը։ Միայն 1763 թվականին է կազմվել ամրոցի և նրա շրջակայքի առաջին հատակագիծը, որի վրա նշվել են Զինվորական և Դոլոմանյան արվարձանները (ամրոցից դեպի արևմուտք)։ «Դոլոման» բառը, ըստ Վլադիմիր Դալի բառարանի, ունի հունգարական ծագում, բայց հայտնի է նաև թուրքերի շրջանում։ Ենթադրվում է, որ կազակներին հասել է հենց թուրքերից. կազակները թուրքերի հետ ունեցել են ինչպես խաղաղ, այնպես էլ ռազմական հարաբերություններ։ Այդպես այդ բառը հայտնվել է Դոնում։

Նրբանցքը չի փոխել իր սկզբնական անվանումը։ Մինչև Հոկտեմբերյան հեղափոխությունը այն քաղաքի ծայրամասային փողոցներից էր, որտեղ ապրում էին հիմնականում աղքատները։ 1914 թվականին այնտեղ տեղակայված էին երեք ուսումնական հաստատություններ՝ բժշկության դոկտոր Գ. Ի. Տկաչովի անվան դպրոցը, Լոմոնոսովի անվան 4-րդ արական ուսումնարանը և Կյուրեղ-Մեթոդիոսի ուսումնարանը։

Աշխարհագրություն
----------------

Նրբանցքի երկարությունը 2720 մետր է։ Այն սկսվում է Դոնի 5-րդ կորպուսի հրապարակից, հատում հետևյալ փողոցները. Տեմեռնիկյան, Սերաֆիմովիչի, Սոցիալիստական, Բոլշայա Սադովայա, Համաձայնության, Պուշկինի, Մաքսիմ Գորկու, Կրասնոարմեյսկայա, Մալյուգինայի, Վարֆոլոմեևի, Կատաևի, Չերեպախինի, Ժողովրդական աշխարհազորի, Տեկուչովի, Նեֆյոդովի, Կոզլովի, և ավարտվում Վարոլոմեևի փողոցի հետ խաչմերուկում։ Դոլոմանյան նրբանցքի հետագա շարունակությունը Պոդտյոլկովի փողոցն է։

### Օբյեկտներ

Ռոստովի ֆինանսատնտեսագիտական քոլեջի շենքը
* Զ. Վ. Բլյումի առանձնատուն, Դոլոմանյան, 31։
* Պ. Ի. Ստեպանենկոյի եկամտաբեր տուն, Դոլոմանյան, 29։
* Ռոստովի ֆինանսատնտեսագիտական քոլեջ, Դոլոմանյան, 53։
* «Գվարդեյսկի» բիզնես կենտրոն, Դոլոմանյան, 70Դ։
* Թիվ 5 հրդեհային կայան, Դոլոմանյան, 132։
* Դոնի Արտակարգ իրավիճակների նախարարության թանգարան, Դոլոմանյան, 132Բ։
* Առաջին ուսուցչուհու հուշարձան, Կրասնարմեյսկայա փողոցի խաչմերուկում։
* Ե. Ե. Սկորդիայի եկամտաբեր տուն, Բոլշայա Սադովայա փողոցի խաչմերուկում։

Ծանոթագրություններ
------------------

1. 1 2  ДОЛОМАНОВСКИЙ ПЕРЕУЛОК
2. ↑  Доломановский переулок в Ростове-на-Дону

Արտաքին հղումներ
----------------

* Ростов-на-Дону, Доломановский переулок
* Dolomanovsky pereulok (Rostov-on-Don)
* Выявленные памятники, находящиеся на учёте в Администрации Ростовской области на 1 января 2009 г.
**Սմիթսոնյան ամերիկյան արվեստի թանգարան** (անգլ.՝ Smithsonian American Art Museum, կրճատ *SAAM*, նախկին անգլ.՝ *National Museum of American Art*), թանգարան ԱՄՆ-ի Վաշինգտոն քաղաքում։

Հիմնադրվել է 1829 թվականին, երբ վաշինգտոնցի Ջոն Ուորդենը առաջարկեց ստեղծել քաղաքային թանգարան՝ իր եվրոպական նկարների հավաքածուն պահելու համար։ Այժմ թանգարանն ունի գաղութային ժամանակաշրջանից մինչև ներկայիս արվեստի ամենամեծ և առավել ներկայացուցչական հավաքածուներից մեկը, որը կատարվել է ԱՄՆ-ում, ունի ավելի քան 7000 նկարիչների աշխատանքներ։ Իր տվյալների բազայում ունենալով ավելի քան 500 000 գրառում՝ ազգային կրթական ծրագրի շրջանակներում տրամադրում է էլեկտրոնային ռեսուրսներ դպրոցների և հասարակության համար։ 1951 թվականից թանգարանն անց է կացնում շրջիկ ցուցադրություններ, որտեղ ըստ 2013 թվականի վիճակագրության, այցելել է ավելի քան 2,5 միլիոն մարդ։

Հիմնական շենքի պորտալ
Թանգարանի հիմնական շենքը, որը ԱՄՆ-ի ազգային պատմական հուշարձան է, գտնվում է Վաշինգտոնի կենտրոնում։ 2008 թվականին Ամերիկյան թանգարանների միությունը վերահավատարմագրեց Սմիթսոնյան արվեստի ամերիկայի թանգարանը, որի տնօրենը 2015 թվականի դրությամբ Էլիզաբեթ Բրաունն (անգլ.՝ Elizabeth Broun) էր։

Հիմնական շենքը (անգլ.՝ Old Patent Office Building) հանդիսանում է նեո-հունական ճարտարապետական ոճի օրինակ և նախագծվել է ճարտարապետներ` Ռոբերտ Միլսի (անգլ.՝ Robert Mills) և Թովմաս Ուոլտերի (անգլ.՝ Thomas U. Walter) կողմից։ 1990-ական թվականներին իրականացվել են վերականգնողական աշխատնքներ։

Հետաքրքիր է, որ նախագահ Աբրահամ Լինքոլն իր առաջին երդմնակալության արարողակարգը անցկացրել է 1865 թվականի մարտի 6-ին թանգարանի պատկերասրահներից մեկում, որը այժմ կրում է իր անունը *Լինքոլնի պատկերասրահ*։

Տես նաև
-------

* Սմիթսոնյան ինստիտուտ

Ծանոթագրություններ
------------------

* Տեսաձայնային նյութեր Վիքիպահեստում

1. ↑
2. ↑
3. ↑
4. ↑
5. ↑
6. ↑
7. ↑  Art's most popular: Exhibition and museum visitor figures 2021 // *The Art Newspaper* — 2022. — ISSN 0960-6556
8. ↑  Neary, Lynn (2006 թ․ ապրիլի 13). «D.C. Museums Near End of Pricey Facelift». *NPR: All Things Considered* (Transcript of Radio Show). էջ 2. `{{cite news}}`: `|format=` requires `|url=` (օգնություն) (անգլ.)
9. ↑  The Menu From President Lincoln’s Second Inaugural Ball (անգլ.)

Արտաքին հղումներ
----------------

* Официальный сайт (անգլ.)
* The Kendrick Academy
* Lee Rosenbaum — «My Article on the Smithsonian in Today’s» (անգլ.)
* If Only Hollywood Would Show Us Lincoln’s Second Inaugural (անգլ.)
* Սմիթսոնյան թանգարան (ռուս.)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ · ՅուԹյուբ |
|  |
| Բառարաններ և հանրագիտարաններ | Բրիտանիկա |
|  |
| 

|  Չափորոշչային վերահսկողություն |
| --- |
|  |
| BNF: 15062905s · CiNii: DA00236277 · GND: 5523897-X · ISNI: 0000000122847868 · LCCN: n81062959 · Microsoft: 1312545024 · NKC: kn20080820012, kn20080820013, ko2008461181 · NLA: 36217051 · SUDOC: 027276376 · VIAF: 146976922, 123071887 · ULAN: 500311465 · WorldCat VIAF: 146976922, 123071887 |

 |

 |
Շեղանկյուն
**Շեղանկյուն** է կոչվում այն զուգահեռագիծը (հարթության մեջ), որի բոլոր կողմերը իրար հավասար են։ Շեղանկյան անկյունագծերը փոխուղղահայաց են, և կիսում են անկյունները։
Շեղանկյունը նույնպես օժտված է զուգահեռագծի հատկություններով։
Այն շեղանկյունը, որի անկյուններն ուղիղ են, կոչվում է քառակուսի։

Ստուգաբանություն
----------------

"Շեղանկյուն" բառը առաջացել է հունարեն ῥόμβος (rhombos) բառից, ինչը նշանակում է, մի բան, որ պտտվում է, որը բխում է ῥέμβω (rhembō) շրջադարձել բայից։ Այս բառն օգտագործվել է թե՛ Էվկլիդեսի, թե՛ Արքիմեդեսի կողմից, ովքեր օգտագործել են «պինդ շեղանկյուն» տերմինը երկու ընդհանուր հիմքով կոների համար։

Բնութագիր
---------

* Պարզ քառանկյունը շեղանկյուն է, միայն այն դեպքում, եթե դա նշվածներից որևէ մեկն է.
* Զուգահեռագիծ, որի նրա անկյունագիծը ներքին անկյունը կիսում է
* Զուգահեռագիծ, որի առնվազն երկու հաջորդական կողմերը երկարությամբ հավասար են
* Զուգահեռագիծ, որի անկյունագծերը ուղղահայաց են միմյանց (orthodiagonal parallelogram)
* Քառանկյուն, որն ունի չորս հավասար երկարությամբ կողմեր (ըստ սահմանման)
* Քառանկյուն, որի անկյունագծերը ուղղահայաց են և հատման կետով կիսվում են
* Քառանկյուն, որի յուրաքանչյուր անկյունագիծը հանդիպակաց անկյունները կիսում է 2 հավասար մասերի
* Քառանկյուն ABCD, որի վրա գտնվում է P կետ, այնպես որ ABP, BCP, CDP և DAP չորս եռանկյունները համընկնում են
* Քառանկյուն ABCD, որտեղ ABC, BCD, CDA և DAB եռանկյունների ներգծյալ շրջանագծերը ունեն ընդհանուր կետ

Քառակուսին, որպես շեղանկյան մասնավոր դեպք
-----------------------------------------

Որոշ դեպքերում քառակուսին սահմանում են որպես շեղանկյուն, որի բոլոր անկյունները հավասար են։

Շեղանկյան մակերեսը
------------------

* Շեղանկյան մակերեսը հավասար է անկյունագծերի արտադրյալի կեսին։

{\displaystyle S={\frac {AC\cdot BD}{2}}}
* Շեղանկյան մակերեսը հավասար է կողմի և բարձրության արտադրյալին։

{\displaystyle S=AB\cdot H\_{AB}}
* Շեղանկյան մակերեսը կարելի է հաշվել նաև։

{\displaystyle S=AB^{2}\cdot \sin \alpha },
որտեղ {\displaystyle \alpha } — երկու հարակից կողմերի միջև,

կամ՝

{\displaystyle S={\frac {4r^{2}}{\sin \alpha }}}

Ներգծված շրջանագծի շառավիղը
---------------------------

Ներգծված շրջանագծի *r* շառավիղը կարելի է արտահայտել նաև *q* և *p* անկյունագծերով

{\displaystyle r={\frac {p\cdot q}{2{\sqrt {p^{2}+q^{2}}}}}}

Հերալդիկայում
-------------

* 
* 
* 
*

Համաչափություն
--------------

* 
* 
* 
*

Արտաքին հղումներ
----------------

* Շեղանկյունը mathnet.am֊ում
**Մուսա լեռան տոնակատարություն** (**Մուսալեռի օր, Սուրբ Խաչի օր, Մուսալեռի հաղթանակի օր, Մուսալեռցիների տոն**) Մուսա լեռան հերոսամարտը ոգեկոչող ամենամյա տոնակատարություն, որը տեղի է ունենում սեպտեմբերի երրորդ կիրակի օրը՝ Էջմիածնի հարևանությամբ գտնվող Մուսալեռ գյուղում։ Տոնը ընդգրկվել է ՀՀ ոչ նյութական մշակութային ժառանգության արժեքների ցանկում։

Պատմություն
-----------

Մուսա լեռան տոնակատարությունն առաջին անգամ նշվել է 1916 թվականին՝ Եգիպտոսի Պորտ Սաիդ քաղաքի Հայկական բարեգործական ընդհանուր միության Սիսուան վարժարանում, որի ընթացքում հիշատակվել են ինքնապաշտպանական մարտերի ընթացքում ընկած 18 զոհերն ու մարտի հաղթանակը։ 

Մուսա լեռան հայերը տարհանման ժամանակ, 1915, Պորտ Սաիդ
Երկրորդ համաշխարհային պատերազմից հետո մի խումբ մուսալեռցիներ ներգաղթել են Հայաստան և Էջմիածնի շրջանում հիմնել Մուսալեռ գյուղը։ Նախնական շրջանում Մուսա լեռան տոնակատարությունը կազմակերպվել է գյուղի մերձակա այգիներում։ 1976 թվականի սեպտեմբերի 16-ին Հայաստանի և սփյուռքի մուսալեռցիների նյութական աջակցությամբ և մասնակցությամբ գյուղում կանգնեցվել հուշարձան՝ ի պատիվ Մուսա լեռան պաշտպանների։ Հուշարձանի ճարտարապետը եղել է Ռաֆայել Իսրայելյանը, քանդակագործը՝ Արա Հարությունյանը։ Հուշարձանի շինարարության ավարտից հետո տոնակատարությունը տեղի է ունենում հուշարձանամերձ տարածքում։

Տոնը կազմակերպում է «Մուսալեռ հայրենակցական միությունը», մասնակցում են ՀՀ տարբեր համայնքների բնակիչներ, այն տևում է 2 օր։ Բացի Հայաստանից տոնը նշում են նաև Եգիպտոսում, Լիբանանում, Թուրքիայում, Ֆրանսիայում, ԱՄՆ-ում, Կանադայում, Ավստրալիայում և այլ երկրում ապրող մուսալեռցիներ։

Ամենամյա փառատոնի ժամանակ եփվում է հարիսա, օրհնվում և այն որպես մատաղ մատուցվում ժողովրդին։ Մուսալեռան հարիսան պատրաստում են միայն տղամարդիկ, որի ընթացքում երգում են ազգային ազատագրական երգեր, հատկապես մուսալեռցիների «Հելե հելե հելե նիննո» երգը, որին նաև անվանում են մուսալեռան հարիսայի պատրաստման երգ։ Տոնակատարության ընթացքում վառում են մեծ խարույկ, որի շուրջը դհոլ-զուռնա երաժտության ներքո սկսում են պարել։

Մուսա լեռան հերոսամարտի ժամանակ շրջափակված մուսալեռցիները ցորենից ու գառան մսից բացի ուրիշ ուտելիք չեն ունեցել։ Նրանք ցորենն ու մատաղ արված գառան միսը ջրով խառնել են իրար ու հարել։ Այդտեղից էլ ուտեստը ստացավ իր անունը՝ «հարի՛ր սա» կամ «հարիսա»։

Ծանոթագրություններ
------------------

1. ↑  ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՈՉ ՆՅՈՒԹԱԿԱՆ ՄՇԱԿՈՒԹԱՅԻՆ ԺԱՌԱՆԳՈՒԹՅԱՆ ԱՐԺԵՔՆԵՐ
2. ↑  Մուսա լեռան տոնակատարությունը
3. ↑  Մուսալեռցիների հարիսան ու ազգային շուրջպարը կեսգիշերին

Արտաքին հղումներ
----------------

* Նշվել է Մուսա լեռան հերոսամարտի 104-ամյակը
* Հարիսա՝ լեռան Մուսա
* Ֆրեզնոյում տեղի կունենա Մուսա լեռան հերոսամարտին նվիրված տոնակատարությու ն
* Մուսալեռցիները 100 կաթսա հարիսա են պատրաստել՝ նվիրված Մուսա լեռան 40 օրվա հերոսամարտին
* ՄՈՒՍԱ ԼԵՌԱՆ ՀԵՐՈՍԱՄԱՐՏԻՆ ԵՒ ԱՅՆՃԱՐ ԳՅՈՒՂԻ ՀԻՄՆԱԴՐՄԱՆԸ ՆՎԻՐՎԱԾ ՄԻՋՈՑԱՌՈՒՄ Արխիվացված 2023-09-02 Wayback Machine
**Սկանդերբեգի թանգարան** (ալբ․՝ Muzeu Kombëtar Gjergj Kastrioti Skënderbeu), ազգագրական թանգարան Ալբանիայում՝ նվիրված ազգային հերոս Սկանդերբեգին։

Պատմություն
-----------

Սկանդերբեգի պատկերը
Թանգարանը գտնվում է Կրույե քաղաքի ամրոցում։ Այն գտնվում է ծովի մակերևույթից 557 մետր բարձրության վրա։ Հաջողությամբ դիմակայել է թուրքերի 1450, 1466 և 1467 թվականների հարձակումներին։ Ամրոցի անառիկությունը հնարավորություն է տվել Գեորգ Կաստրիոտի Սկանդերբեգին շուրջ երկու տասնամյակ հաջողությամբ պայքարել օսմանյան կայսրության դեմ։

Թանգարան հիմնելու գաղափարը 1976 թվականին առաջ է քաշել պրոֆեսոր Ալեքս Բուդան։ Շենքը կառուցվել է ալբանացի ճարտարապետներ Պիրրո Վասոյի և Պրանվեր Խոջայի՝ Էնվեր Խոջայի դստեր նախագծով։ Նախապատրաստական աշխատանքները Կրույեում սկսվել են 1978 թվականի սեպտեմբերին, իսկ հանդիսավոր բացումը տեղի է ունեցել 1982 թվականի նոյեմբերի 1-ին՝ Ալբանիայի աշխատավորական կուսակցության քաղբյուրոյի անդամների մասնակցությամբ։

Գործունեություն
---------------

Այսօր Կրույեի ամրոցը և նրանում տեղակայված թանգարանը Ալբանիայի զբոսաշրջության կենտրոններից է և ալբանացիների համար ոգեշնչման աղբյուր։ Թանգարանում ցուցադրված են Սկանդերբեգի ժամանակաշրջանով թվագրվող իրեր։ Ցուցանմուշները դասավորված են ալբանացի հերոսի կյանքի ժամանակագրական հաջորդականությամբ։ Այստեղ ներկայացված են նրա անձնական իրերը՝ ներառյալ այծի գլխով սաղավարտի պատճենը, որի բնօրինակը գտնվում է Վիեննայի Արվեստի պատմության թանգարանում։

Թանգարանը բաց է այցելության համար ամեն օր, բացի երկուշաբթի օրերից։ Տոմսի արժեքը 200 ալբանական լեկ է։

Պատկերասրահ
-----------

* Սկանդերբեգի թանգարանը Կրույե ամրոցումՍկանդերբեգի թանգարանը Կրույե ամրոցում
* Միջնադարյան թնդանոթներ Սկանդերբեգի թանգարանումՄիջնադարյան թնդանոթներ Սկանդերբեգի թանգարանում
* Թանգարանի գլխավոր մուտքըԹանգարանի գլխավոր մուտքը
* Սկանդերբեգը և նրա զինվորներըՍկանդերբեգը և նրա զինվորները
* Սկանդերբեգի սաղավարտըՍկանդերբեգի սաղավարտը

Տես նաև՝
--------

* Ալբանիայի պատմություն

Ծանոթագրություններ
------------------

* Տեսաձայնային նյութեր Վիքիպահեստում

1. ↑  «Gjergj Kastrioti Skenderbeg Museum of Krujë, Albania». National Geographic. Արխիվացված է օրիգինալից 2016 թ․ մայիսի 8-ին. Վերցված է 2014 թ․ փետրվարի 28-ին. (անգլ.)

Արտաքին հղումներ
----------------

* Официальный сайт (ալբ.)
* Skanderbeg Museum (Muzeu Kombetar Gj. Kastriot Skenderbeu) (անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | VIAF: 305351882 · WorldCat VIAF: 305351882 |

 |
**Աղասի Աշոտի Մանուկյան** (դեկտեմբերի 19, 1986(1986-12-19), Կիրովական, Հայկական ԽՍՀ, ԽՍՀՄ), հայ հումորիստ, դերասան, շոումեն, սցենարիստ։

Կենսագրություն
--------------

Ծնվել է 1986 թվականի դեկտեմբերի 19-ին՝ ՀՍՍՀ հանրապետական ենթակայության Կիրովական (այժմ՝ Լոռու մարզկենտրոն Վանաձոր) քաղաքում։ Ամուսնացած է, ունի երկու երեխա՝ տղա և աղջիկ։

1993-2001թթ. սովորել է Վանաձորի Տերյանի անվ. թիվ 5 միջնակարգ դպրոցում։ 2001-2003թթ. սովորել է Վանաձորի պետական մանկավարժական ինստիտուտի հենակետային վարժարանում։ 2003-2008թթ. սովորել է ՎՊՄԻ բանասիրական ֆակուլտետի անգլիական բաժնում։

2008-2010թթ. ծառայել է Հայաստանի ԶՈւ-ում (Արմավիրի N զորամաս)։

Աշխատանքային գործունեություն
----------------------------

2003-2014թթ. խաղացել է ՈւՀԱ-ի՝ ինչպե՛ս Հայաստանի, այնպե՛ս էլ ՌԴ-ի և Ուկրաինայի տարբեր լիգաներում։

2017 թվականին սկսել է նկարահանվել «Արմենիա» հեռուստաընկերությամբ հեռարձակվող «Stand up» նախագծում՝ դառնալով հիմնական ռեզիդենտ։ Այնուհետ նկարահանվել է նույն հեռուստաընկերությամբ հեռարձակվող «Երեկոյան Ազոյան» նախագծում։ 2018-2019թթ․ նկարահանվել է «Ֆուլ հաուս» սիթքոմում (Կամոյի դերակատար)։ 2019 թ. աշնանը նկարահանվել է «Ֆուլ Yere1» նախագծում՝ որպես հիմնական դերասան (Կամո դերակատար)։

2020-2021թթ. նկարահանվել է «Հարս չկա» սիթքոմում՝ որպես հիմնական դերասան (Սեթոյի դերակատար)։

Այնուհետ նկարահանվել է «Դեպի ճամբար» և «Սիրո հասակ» նախագծերում։

Գործունեության ընթացքում ստեղծել է իր բրենդային արտահայտությունները՝ «Ա, ընչի՞ հմար»-ը և «Ա, էդ ո՞վ են դրանք»։ Ժամանակի ընթացքում սկսեց ճանաչվել լոռեցու կերպարով, որը համեմում էր Լոռու բարբառի քաղաքային խոսվածքով։ Ունեցել և ունի բազմաթիվ սթենդ-ափ ներկայացումներ՝ հանրապետությունով մեկ։

2019 թվականին հրապարակել է իր կատարմամբ երկու մաշ-ափ հոլովակ։

2019 թվականին Վանաձոր քաղաքում ստեղծել է «Ա՜ Լա Լիգա» ՈւՀԱ-ի առաջնությունը, հանդիսանում է առաջնության հիմնադիր-տնօրենը։ Առաջնությունը ակտիվ գործունեություն է ծավալում Վանաձոր քաղաքում։

Ծանոթագրություններ
------------------

1. ↑
2. ↑  ՈՒՀԱ 2015
3. ↑  Աղաս Մանուկյանի ստենդ ափներից
4. ↑  Աղաս Մանուկյանի Չէգերափ Մաշափ
Բռնադատվածների հուշահամալիր Երևանում
**Հունիսի 14**, Բռնադատվածների հիշատակի օր։ 2006 թվականին «ՀՀ տոների և հիշատակի օրերի մասին» օրենքում լրացումներ կատարելուց հետո հունիսի 14-ը նշվում է որպես Բռնադատվածների հիշատակի օր։ 2008 թվականի դեկտեմբերի 3-ին Երևանում բացվել է խորհրդային տարիներին բռնադատվածների հուշահամալիր։

Պատմություն
-----------

«Դավաճան ժողովուրդների արտաքսման մասին» ստալինյան հրամանագրով Խորհրդային կայսրության հպատակ մի շարք ժողովուրդներ 1940-ականներին տեղահանվել են իրենց հայրենի բնակավայրերից։ 1949 թվականի հունիսի 14-ին 13.000 հայերի բեռնատար գնացքներով արտաքսել են Ալթայ։ Պաշտոնական տվյալներով խորհրդային բռնազավթման տարիներին Հայաստանից բռնադատվել է 42.000 մարդ, զգալի մասը՝ գնդակահարվել։ 1952 թվականի տվյալներով՝ խորհրդային բանտերում կային 25.000 հայ։ Հայաստանում այսօր մոտ 6000 բռնադատվածներ և 8400 բռնադատվածների ժառանգներ կան, ովքեր 1937 և 1949 թվականներին աքսորվել են Հայաստանից։

Միջազգային գնահատականը
----------------------

Եվրոպական քաղաքական գործիչների, նախկին քաղբանտարկյալների և պատմաբանների կողմից 2008 թ. հունիսի 3-ին ստորագրվել է Պրահյան հռչակագիր եվրոպական խղճի և կոմունիզմի մասին։ Հռչակագրի նպատակն է կոմունիստական ոճիրների դատապարտումը և այն ներառելը կրթական ծրագրերում։ Հռչակագիրը ստորագրվել է «Եվրոպական խիղճը և կոմունիզմը» վերնագրով գիտաժողովի փակման ժամանակ, Պրահայում Չեխիայի Խորհրդարանի Վերին Պալատի շենքում։ Հռչակագրի հիմնադիր ստորագրողներն են Չեխիայի նախկին նախագահ Վացլավ Հավելը, Լիտվայի նախկին նախագահ Վիտաուտաս Լանդսբերգիսը, նախկին քաղբանտարկյալներ Չեխիայից և Արևելյան Եվրոպայի երկրներից, Եվրոպական Խորհրդարանի պատգամավորներ։ Աջակցության նամակներ են ուղարկել Ֆրանսիայի նախագահ Նիկոլա Սարկոզին, Միացյալ Թագավորության նախկին վարչապետ Մարգարետ Թետչերը։ Եվրամիությունը, ԵԱՀԿ-ն և Վրաստանը օգոստոսի 23-ը ընդունել են ստալինիզմի և նացիզմի զոհերի եվրոպական հիշատակի օր, որպես ամբողջատիրական վարչակարգերի զոհերի միջազգային հիշատակի օր։ 1941 թվականի հունիսի 14-ին, Էստոնիայից, Լիտվայից, Լատվիայից, Ուկրաինայից, Բելառուսից, Մոլդովայից արտաքսվել է 55.300 մարդ։ Մեծ մասը զոհվել են ճանապարհներին։ Այսօր մերձբալթյան պատմաբանները 1940-ականների բռնագաղթն ու հալածանքները որակում են ցեղասպանության ակտ։

Տես նաև
-------

* Ստալինյան բռնաճնշումները Հայաստանում

Ծանոթագրություններ
------------------

1. ↑  31.05.2006 «ՀՀ տոների եւ հիշատակի օրերի մասին» ՀՀ օրենքում լրացում կատարելու մասին
2. ↑  Երևանում բացվեց Բռնադատվածների հուշահամալիրը
3. ↑  Июньская депортация 1941 года

Աղբյուրներ
----------

* Հայաստանում առաջին անգամ նշվեց Բռնադատվածների հիշատակի օրը
* Ստանիլիզմը և նացիզմը հավասարվեցին
* Վրաստանում պաշտոնապես սահմանվել է Խորհրդային օկուպացման օր
«Թռչունի օր» (անգլ.՝ Bird Day), այս կրճատված անվանումը կապված է մի շարք տարբեր տոների և միջազգային օրերի հետ, որոնք ուղիղ կապված են թռչունների հետ։ Նրանց թվում ավելի հայտնի «թռչնային» օրեր են համարում՝ «Թռչունների միջազգային օր» (ապրիլի 1), «Թռչունի օր» (մայիսի 4), «ԱՄՆ-ի թռչունի միջազգային օր» (հունվարի 5), մայիսի երկրորդ շաբաթը՝ «Միջազգային թռչող թռչունների օր», «Մեծ Բրիտանիայի թռչունի միջազգային օր» (հունվարի 22), «Թռչունի օր» կամ «Ձեռքբերում» Ռուսաստանի միջազգային օրացույցում։ Թվարկված տոներից ոչ մեկը չի համարվում ոչ աշխատանքային օր, եթե կախված տարվանից՝ չի ընկնում արձակուրդների ընթացքում։

«ԱՄՆ-ի թռչունի միջազգային օր»
-----------------------------

«ԱՄՆ-ի թռչունի միջազգային օր» (անգլ.՝ National Bird Day, հունվարի 5) ամենամյա բնապահպանական տոն, որն ԱՄՆ-ում ավանդաբար նշվում է հունվարի 5-ին։ Այդ օրը մի շարք էկոլոգիական կազմակերպություններ և ամերիկյան շարժումները փորձում են ուշադրությանը հասցնել իշխանություններին և երկրի քաղաքացիներին խնդիրները անհետացող թռչունների տեսակների պահպանման մասին և բոլոր թռչունների պահպանումը, բնակվելը կապված է մարդու հետ։ Բացի այդ, էնտուզիաստներ-թռչնաբաններ անցկացումը և ուսուցանող աշխատանքը, փորձում է բացատրել նրանց, ովքեր ձեռք են բերում ընտանիք կենդանիներ, որ դրանց բովանդակությունը կապված է մի շարք դժվարությունների հետ, որոնց պետք է պատրաստ լինել։

«Թռչունների միջազգային օր»
--------------------------

«Միջազգային թռչունի օր», տոն, որը նշում են ամեն տարի, ապրիլի 1-ին՝ սկսած 1927 թվականից։

«Թռչունի օր»
------------

Այս տոնի պատմությունը սկսում է 1894 թվականից ԱՄՆ-ում, Փենսիլվանիա նահանգում։ Տոնակատարության նախաձեռնողն ու կազմակերպիչը՝ Օիլ Սիթի (անգլ.՝ Oil City, Pennsylvania) Չարլզ Բեբկոկ (անգլ.՝ Charles Almanzo Babcock) ամերիկյան քաղաքի ոչ մեծ դպրոցի տեսուչ։ Նա որոշել է կազմակերպել որպես մանկական տոն՝ անվանելով այն «Թռչունի օր» (անգլ.՝ Bird Day) և համատեղել հաճելին օգտակարի հետ (երեխաների կրթական և թռչնատների շինության ու կերամաններ թռչունների համար)։ Չարլզի միտքը սկսվել է ընդարձակվել քսաներորդ դարում ամբողջ երկրով, իսկ հետո Հին աշխարհում։

«Bird Day»-ը այժմ ևս նշում են ԱՄՆ-ում։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Adopting a bird can be lifelong commitment (անգլ.)
**Էչպոչմակ, ուչպոչմակ** (թաթ.՝ өчпочмакөчпочмак - «եռանկյունի», բաշկիրերեն՝ өсбосмаҡ, өс мөйөш), բաշկիրական և թաթարական ազգային ուտեստ, խմորիչով խմորից թխվածք, հազվադեպ է անթթխմոր խմորով թխվում, լցոնված է կարտոֆիլով, մսով, որպես կանոն, ոչխարի, սագի կամ բադի մսով եւ սոխով։

Ուտեստի բնորոշ առանձնահատկությունն ամենեւին էլ նրա ձեւը չէ, այլ պատրաստման եղանակը, որի դեպքում խճողակը լցոնվում է հում մթերքներով, ի տարբերություն շատ այլ նմանատիպ արտադրանքների։

Ընդհանուր տեխնոլոգիա
--------------------

0,5 սմ խորանարդիկներով կտրատած ոչխարի միսը և հում կարտոֆիլը խառնում են մանր կտրատած սոխի հետ։ Խմորից ափսեի չափի գնդիկներ գրտնակել, դնել խճողակը և վերևից կսմթել` հաղորդելով բուրգի ձևը և ցանկության դեպքում կենտրոնում փոս թողնել։ Թողնել հանգստանա, յուղել սերուցքային կարագով, դնել ջեռոց։ Կես ժամ անց հանել, փոսի մեջ լցնել մեկ-երկու ճաշի գդալ աղ ու բիբարով համեմած մսի խիտ արգանակ, ձու քսել, կրկին դնել ջեռոցի մեջ, կես ժամ անց հանել, յուղ քսել և, ըստ անհրաժեշտության, մի քիչ էլ արգանակ լցնել։

Տես նաև
-------

* Կորնիշ պաստի
* Սամսա
* Բելյաշ
* Սամոսա

Ծանոթագրություններ
------------------

1. ↑  Мигранова Э. В. Башкиры. Традиционная система питания: Историко-этнографическое исследование. — Уфа: Китап, 2012, С.280.

Գրականություն
-------------

* Похлёбкин В.В. Эчпочмак // Кулинарный словарь. — М.: Э (Эксмо), 2015. — С. 434. — 456 с.
* Фельдман И. Башкирская кухня: Уч-почмак // Кухня народов СССР. — М.: Час, 1990.

Արտաքին հղումներ
----------------

* Պորտալը «Բաշկիրական խոհանոց» պորտալ

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Էչպոչմակ** կատեգորիայում։ |
**Հայաստանի Հանրապետության զինված ուժերի արդիականացման ծրագիր**, Հայաստանի պաշտպանության նախարարության կողմից մշակված և 2018 թվականի հունվարի 28-ին ընդուհված Հայաստանի զինված ուժերի արդիականացման 7-ամյա ծրագիր, որը նախատեսված է իրականացնել 2018-2025 թվականներին։

2017 թվականի հոկտեմբերի 24-ին Հայաստանի նախագահ Սերժ Սարգսյանը պաշտպանության նախարար Վիգեն Սարգսյանին հանձնարարել էր մշակել բանակի արդիականացման 2018-2025 թվականների նոր յոթնամյա ծրագիր։ 2017 թվականի նոյմեբերի 1-ին պաշտպանության նախարարը ներկայացրել էր յոթնամյա ծրագրի հիմնական ուղղությունները, որոնք են՝

1. օրենսդրական դաշտի ձևավորում,
2. զինված ուժերի զարգացման, մարտունակության բարձրացման, սպառազինության և ռազմական տեխնիկայի արդիականացման համալիր ծրագիր,
3. կառավարման արդյունավետության բարձրացում,
4. մասնագիտական գրավչության բարձրացում (այդ թվում՝ ռազմական կրթություն),
5. զինծառայողների սոցիալական պաշտպանության խնդիր. բնակարանավորում, բուժսպասարկում,
6. «Վետերենանների և զորացրվող զինծառայողների հարցեր»,
7. Զոհվածների և հաշմանդամների կողքին կանգնելու կարողություն,

Ծրագրի ընդունման մասին հայտնի է դարձել 2018 թվականի հունվարի 29-ին, երբ Հայաստանի նախագահ Սերժ Սարգսյանը, Զինված ուժերի և Պաշտպանության նախարարության ղեկավար կազմը Բանակի օրվա առթիվ այցելել են Եռաբլուր, որի ընթացքում նախագահը հայտարարել է, որ բանակի մարտունակության բարձրացման նպատակով ընդունվել է 7-ամյա զարգացման ծրագիրը։

Տես նաև
-------

* Հայաստանի պաշտպանության նախարարություն

Ծանոթագրություններ
------------------

1. 1 2 3  Ընդունվել է բանակի արդիականացման 7-ամյա ծրագիրը. ՀՀ նախագահ
2. ↑  Բանակի զարգացման նոր 7-ամյա ծրագրի հիմնական ուղղությունները. Վիգեն Սարգսյան
**Սերգեյ Մերկուրովի տուն-թանգարան**, Սերգեյ Մերկուրովի աշխատանքները ներկայցնող թանգարան Գյումրի քաղաքի կենտրոնում։

Ընդգրկված է Գյումրիի պատմության և մշակույթի անշարժ հուշարձանների ցանկում։

Պատմություն
-----------

Թանգարանը հիմնադրվել է 1984 թվականին։ 1988 թվականի երկրաշարժից հետո թանգարանում մարդիկ են բնակվել։ Թանգարանն ունի հիմնավերանորոգման խնդիր։ Այն նորոգվել է 2003 թվականին «Լինսի հիմնադրամի» միջոցներով, սակայն ստորգետնյա ջրերի պատճառով գտնվում է վատթար վիճակում։

Ցուցադրություն
--------------

Թանգարանն ունի շուրջ 3000 նմուշ։ Թանգարանի հավաքածուն համալրված է հայտնի մարդկանց դիմաքանդակներով՝ Լև Տոլստոյ, Հովհաննես Թումանյան, կոմպոզիտոր Նիկոլայ Սկրյաբին, Լենին, Գեորգի Պլեխանով և այլն։ Ցուցադրված են հետմահու 30 դիմակներ, 13 քանդակներ։

Հասցե
-----

Թանգարանը գտնվում է Գյումրու Հաղթանակի պողոտայում, Գյումրիի ժողովրդական ճարտարապետության և քաղաքային կենցաղի թանգարանին կից։

Պատկերասրահ
-----------

* 
* 
* 
* 
* 
*

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Wiki Loves Monuments monuments database — 2017.
2. ↑  Սերգեյ Մերկուրովի տուն-թանգարանը կհիմնանորոգվի 2015 թվականին

Արտաքին հղումներ
----------------

* Սերգեյ Մերկուրովի տուն-թանգարան
* Թանգարանները ժողովրդի պատմության, կենցաղի ու սովորույթների լուռ վկան են

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Սերգեյ Մերկուրովի տուն-թանգարան** կատեգորիայում։ |
**Յանիս "Magic" Յուբալթս** (լատիշերեն՝ Jānis "Magic" Jubalts, օգոստոսի 24, 1974(1974-08-24), Ելգավա, Լատվիական ԽՍՀ, ԽՍՀՄ), լատվիացի երաժիշտ, «Բրեյնսթորմ» (*Brainstorm* , լատիշերեն՝ *Prāta Vetra* -«*Մտագրոհ*») փոփ-ռոք երաժշտախմբի համահիմնադիր և հիմնադրման օրվանից՝ նաև խմբի անդամ։ 1989 թվականից նա այդ երաժշտախմբի կիթառահարն է։ 1990 թվականից 1992 թվականներին եղել է նաև *The Metals* ռոք երաժշտախմբի անդամ։ «*Բրեյնսթորմ*»-ը միջազգային ճանաչման է հասել 2000 թվականին, երբ "*My Star* "երգի կատարումով երրորդ տեղն է զբաղեցրել Եվրատեսիլի երգի մրցույթի եզրափակիչ փուլում։ Դրան հաջորդել է երաժշտախմբի կողմից մի շարք երաժշտական ալբոմների, այդ թվում՝ «*Արևների միջև*» /*Among the Suns*/ (2000), «*Առցանց*» /*Online*/ (2001), «*Վաղվանից մի օր առաջ*» /*A Day Before*/ (2003), «*Չորս ափ*» /*Four Shores* (2006) ալբոմների թողարկումը, որոնք ավելի են բարձրացրել խմբի միջազգային վարկանիշը։

Անձնական կյանք
--------------

Յանիս "Magic" Յուբալթսն ամուսնացած է։ Նրա կինը Դացե Յուբալթեն է։

Սկավառակագրություն
------------------

*Prāta Vētra* («Բրեյնսթորմ»-«Մտագրոհ» երաժշտախմբի կազմում)

* 1993: Ավելի քան բարձր
* 1994: Ազատ տեղեր չկան
* 1996: Վերոնիկա
* 1997: Հենց այն ամենն է, ինչ ուզում եք
* 1999: Երկու արևների արանքում
* 1999-2000: Արևների միջև
* 2001: Կատուն, որ չէր ուզում դպրոց գնալ
* 2001: Առցանց
* 2003: Այն օրերին, երբ օդանավակայանը չափից դուրս հեռու է
* 2003: Օրը՝ վաղվանից առաջ
* 2005: Չորս ափ
* 2006: Չորս ափ
* 2008: Այնտեղ ինչ-որ բան պետք է որ լինի
* 2009: ՔԱՅԼ
* 2010: Տարիներ և վայրկյաններ
* 2012: Եվս մեկ նատյուրմորտ
* 2012: Ճայեր՝ տանիքներին

Ֆիլմագրություն
--------------

Յանիս Յուբալթսը միաժամանակ առաջին քայլերն է կատարում կինոյում։ 2016 թվականին նա նկարահանվել է "*Svingeri*" ֆիլմում։ 2019 թվականի սկզբներից նկարահանվում է «*Ամեն ինչ՝ նոր*» հեռուստատեսային սերիալում, որտեղ հանդես է գալիս հյուրանոցի անվտանգության ծառայության աշխատակցի դերում։

Ծանոթագրություններ
------------------

1. ↑  Радио «Маяк»|title=Живой концерт. Группа Brainstorm|date=2012-12-21|url=
2. ↑  «Prata Vetra - Russian Website». pratavetra.lv. Արխիվացված է օրիգինալից 2019-05-14-ին. Վերցված է 2016 թ․ սեպտեմբերի 29-ին. (in Latvian)

Արտաքին հղումներ
----------------

* Պաշտոնական կայք

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | ISNI: 0000000131054835 · LNB: 000070993 · VIAF: 305068288 · WorldCat VIAF: 305068288 |

 |
**Իվան Աբրամովի կիսանդրի** (ռուս.՝ Бюст Абрамова), ձկնաբուծական տնտեսության ղեկավար Իվան Վասիլևիչ Աբրամովի կիսանդրին Ռուսաստանի Դաշնության Ռոստովի մարզի Սեմիկարակորսկ քաղաքում։

Պատմություն
-----------

Սեմիկարակորսկ քաղաքում տեղադրված է քաղաքի և շրջանի անվանի մարդկանց մի քանի կիսանդրի՝ գրող Վ. Ա. Զակրուտկինի, գրող Բ. Ն. Կուլիկովի, շինարար Ա. Ա. Արականցևի, ձկնաբուծական տնտեսության ղեկավար Ի. Վ. Աբրամովի։ Այդ կիսանդրիների հեղինակը սեմիկարակորսկցի քանդակագործ, նկարիչ Իվան Իվանովիչ Մասլիչենկոն է։

Քաղաքի Աբրամովի նրբանցքի և Ատամանսկի պողոտաների խաչմերուկում տեղադրված է Իվան Աբրամովի կիսանդրին։

Իվան Վասիլևիչ Աբրամովը ծնվել է 1922 թվականին Սեմիկարակորսկի շրջանի Մոստովսկոյ խուտորում։

Կռվել է Երկրորդ համաշխարհային պատերազմի տարիներին։ Պարգևատրվել է Կարմիր դրոշի շքանշանով, Հայրենական պատերազմի երկու շքանշանով, մեդալներով։ Պատերազմից հետո, 1961 թվականից, աշխատել է «Զավետի Իլյիչա» ձկնաբուծական կոլեկտիվ տնտեսության նախագահ։ Կոլտնտեսությունը լճերում աճեցրել է ծածան, սպիտակ ամուր, պնդաճակատ և այլն ձկնատեսակներ։ Նրա նախաձեռնությամբ կոլտնտեսությունում ստեղծվել է ինկուբացիոն արտադրամաս` տարեկան 50 միլիոն ձկան արտադրողականությամբ։

Կոլտնտեսությունն իր աշխատողների համար կառուցել է մշակույթի 400-տեղանոց պալատ գրադարանով, մարզադահլիճով, «Ոսկե ձկնիկ» մանկապարտեզով։

Աբրամովի աշխատանքային վաստակը գնահատվել է Հոկտեմբերյան հեղափոխության, Աշխատանքային կարմիր դրոշի շքանշաններով։ Նրան շնորհվել է «ՌԽՖՍՀ վաստակավոր ձկնաբույծ» պատվավոր կոչումը։

Իվան Աբրամովը մահացել է 1985 թվականի հոկտեմբերի 9-ին։ Նրա անունով Սեմիկարակորսկում կոչվել են նրբանցք և ձկնաբուծական կոլեկտիվ տնտեսությունը։

Նկարագրություն
--------------

Կիսանդրին տեղադրված է ոչ բարձր կլոր պատվանդանին։ Հուշարձանի երկու կողմերից ծաղկանոցներ են։

Հուշարձանի տարածքը բարեկարգված է։

Արտաքին հղումներ
----------------

* Семикаракорск. Бюсты известных земляков
* Семикаракорск. Известные люди. Արխիվացված 2018-03-26 Wayback Machine
* Известные земляки
* Выставка художника И.И. Масличенко Արխիվացված 2017-03-28 Wayback Machine
* Бюст Абрамова Արխիվացված 2017-07-01 Wayback Machine
**Սան Դիեգոյի արվեստի թանգարան** (անգլ.՝ San Diego Museum of Art, կրճատ *SDMA*), թանգարան ԱՄՆ-ի Սան Դիեգո քաղաքում, որը գտնվում է Balboa Park այգում։ Թանգարանի հավաքածուն ներառում է 5-րդ հազարամյակից մինչ օրս ցուցադրված ցուցանմուշներ։ Ամեն տարի թանգարան է այցելում է մոտ կես միլիոն մարդ։

Սալամանկայի համալսարանի շենքի ճակատը
Բացվել է 1926 թվականի փետրվարի 28- ին, որպես Կերպարվեստի պատկերասրահ (անգլ.՝ Fine Arts Gallery), ներկայիս անվանումը կրում է 1978 թվականից։ Թանգարանի շենքը նախագծվել է ճարտարապետներ Ուիլյամ Ջոնսոնի (անգլ.՝ William Templeton Johnson) և Ռոբերտ Սնայդերի (անգլ.՝ Robert W. Snyder) կողմից՝ պլատերեսկոյի ոճով, որպեսզի ներդաշնակեցվի 1915 թվականի Պանամո-Կալիֆոռնիական ցուցահանդեսի մյուս շենքերի հետ։ Դոմինանտ ճակատը խիստ զարդարված դուռ է, որը ոգեշնչված է Սալամանկայի համալսարանի դռան բացվածքով։

Վալյադոլիդի տաճարը ազդել է արտաքին դիզայնի վրա, իսկ շենքի ինտերիերն ունի Իսպանիայի Տոլեդո քաղաքի Սանտա Կրուս (անգլ.՝ Santa Cruz Hospital) հիվանդանոցի մոտիվներ։ Շենքի կառուցման համար երկու տարի է պահանջվել։ Հովանավոր Էփլթոն Բրիջեսն (անգլ.՝ Appleton S. Bridges) այս շենքը նվիրել է քաղաքին շինարարության ավարտից հետո։ 1966 թվականին շենքին ավելացվել է արևմտյան թևը, իսկ 1974 թվականին՝ արևելյան թևը, ինչը զգալիորեն ավելացրել է ցուցահանդեսային տարածքը։ Ներկայումս մշակվում են թանգարանային համալիրի վերակառուցման ծրագրեր։

Ամեն ապրիլ ամսին, սկսած 1981 թվականից, Սան Դիեգոյի արվեստի թանգարանում անցկացվում է «կենդանի արվեստ» (անգլ.՝ «Art Alive») ցուցահանդես-ներկայացումը, երբ ծաղկի դիզայներները օգտագործում են ծաղիկներ և այլ օրգանական նյութեր։

Ծանոթագրություններ
------------------

* Տեսաձայնային նյութեր Վիքիպահեստում

1. ↑
2. 1 2
3. ↑  San Diego Museum of Art (անգլ.)
4. ↑  William Templeton Johnson Արխիվացված 2015-06-23 Wayback Machine (անգլ.)
5. ↑  Annual Art Alive Floral Displays Honor Balboa Park Centennial (անգլ.)
6. ↑  Art Alive blooms in Balboa Park (անգլ.)

Արտաքին հղումներ
----------------

* Պաշտոնական կայքէջ (անգլ.)
* The San Diego Museum of Art Արխիվացված 2020-03-23 Wayback Machine (անգլ.)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ · ՅուԹյուբ |
|  |
| Թեմատիկ կայքեր | GeoNames |
|  |
| 

|  Չափորոշչային վերահսկողություն |
| --- |
|  |
| BNF: 12183444q · ISNI: 0000000406359014 · LCCN: n79093181 · NKC: kn20101228002, ko2010617248 · NLA: 42718017 · SUDOC: 030416507 · VIAF: 169497881 · ULAN: 500308532 · WorldCat VIAF: 169497881 |

 |

 |